Toshkent shahrining Yunusobod tumanida "Isuzu" yo‘lovchi avtobusi ishtirokida jiddiy yo‘l-transport hodisasi ro‘y berdi. Ma’lumotlarga ko‘ra, avtobus fuqarolardan birining xonadoniga kelib urilgan. Bu haqda Facebook’dagi "Voditeli Tashkenta (Drivers.uz)" guruhida xabar qoldirilgan. Voqea tasvirlangan video ijtimoiy tarmoqlarda joylashtirildi. Yo‘l-transport hodisasi juma, 23 dekabr kuni sodir bo‘lgan. O‘sha kuni poytaxtda kuchli shamol va qor bo‘roni kuzatilgandi. Hodisa sabab hech kim jarohat olmagan.